મોબાઇલ એપ્લીકેશન ગ્રાઈન્ડર પર વાત કરવાનું સુરતના 24 વર્ષીય યુવકને ભારે પડ્યું હતું. આ એપ મારફતે તેની સાથે સંપર્કમાં આવેલા એક યુવકે તેને તાતીથૈયા ખાતે બોલાવી કપડાં ઉતારી પોતાની બાહુપાશમાં લઈ ચુંબન કરી અડપલાં કર્યા હતા. આ સમયે આવી ચઢેલા ત્રણ અજાણ્યા ઇસમોએ બંનેના બીભત્સ હાલતમાં ફોટો પાડી લઈ સોશિયલ મીડિયામાં વાઇરલ કરવાની ધમકી આપી બે લાખ રૂપિયાની માંગ કરી હતી. આથી ભોગ બનનાર યુવકે કડોદરા પોલીસમાં ફરિયાદ કરતાં પોલીસે બ્લેકમેલ કરનાર ચારેય યુવકોની શોધખોળ શરૂ કરી છે.